гаври за Хан Крум
Случката се случила на една международна научна конференция. Станал английският предста-вител, прокашлял се и казал: 
 - Ние, англичаните, сме измислили локомотива! 
 Тогава веднага скочил нашият представител, инженер Ганев, който стискал в ръце едно черно куфарче: 
 - Моля, моля! Възразявам! Локомотива сме го измислили ние! Тука, в куфарчето, имам доказателства, айде да не се налага да ги вадя, че ще стане неудобно! 
 За кратко настанала тишина, после станал американецът и казал: 
 - А ние, американците, сме измислили електричеството!
 Инженер Ганев веднага скокнал пак: 
 - Възразявам! Обаче и електричеството сме го измислили ние! В куфарчето имам доказателства, аре да не ги вадя, че ще ви стане неудобно! 
 Американецът също не намерил какво да каже и млъкнал. В залата се възцарила още по-напрегната тишина. Вече никой не смеел да каже и дума, защото не знаел как ще реагира инженер Ганев. Най-накрая, след дълго и неловко мълчание, се изправил френският представител. Той погледнал нагло към Ганев и заявил: 
 - Е да, ама ние, французите, сме измислили френската любов, или както й викате вие, българите - (подсвирва)! 
 Всички заръкопляскали, като си мислели, че сега вече Ганев най-сетне ще млъкне - защото, кой, ако не французите, ще са измисли френската любов. Но инженер Ганев отново не си оставил магарето в калта. За трети път той скокнал като ужилен и ревнал: 
 - Не е вярно! Френската любов сме я измислили ние! Да вадя ли сега доказателствата от куфарчето? 
 - Е айде, извади ги, да ги видим! - повишил тон и французинът. 
 Тогава Ганев отворил куфарчето и измъкнал отвътре някакъв стар пергамент. 
 - Внимание - викнал той - зачитам! Писмо от хан Крум до неговите боляри. Цитирам: "Заговори ще ми правите, а? Ако ви хвана още веднъж, ще ми ядете големия, ей! И не ми приказвайте зад гърба, щото само като ви погледна, веднага виждам какво има в главите ви!". 
 Тук инженер Ганев прибрал пергамента и казал: 
 - Това, последното, между другото, го казах за германците, за да не кажат, че те пък са изобретили рентгена!